Borgtog vir vier ná moord op Welgelegen-man | Maroela Media
Polisie en die District Group-veiligheidsmaatskappy by die moordtoneel (Foto: District Group, Facebook)
Borgtog is toegestaan aan 'n 21-jarige vrou en drie minderjarige seuns wat tereg staan vir die moord op Vincent Bartes (58) van Welgelegen in Parow.
Eric Ntabazalila, woordvoerder van die Nasionale Vervolgingsgesag (NVG) in die Wes-Kaap, sê Jamie-Lee Moses (21) en die drie minderjarige seuns, almal tussen 15 en 17 jaar oud, het verlede week in die Bellville-landdroshof verskyn.
Hulle is borgtog van R5 000 elk toegestaan.
"Die saak is tot 5 Mei uitgestel vir verdere ondersoek," sê Ntabazalila.
Maroela Media het vroeër berig Bartes se liggaam is op 24 Januarie in sy huis in Welgelegen gevind. Hy het verskeie steekwonde aan sy lyf gehad.
Moses en die minderjarige seuns is twee dae later in Mitchells Plain vasgetrek.
Insekdoder eis glo ma, 3 kinders
Borgtog vir moordenaars….. volgende week lees ons hulle het nog moorde gepleeg en was uit op borg. Die president en sy ministers betreur dan weer net die moorde en die lewe gaan aan vir hulle
hoekom kry die mense borgtog hoekom word hulle nie toegesluit
Dankie tog niemand het die k-woord gebruik nie, anders sou hulle toegesluit gewees het…
Hoekom kry moordenaars nog Borg in hierdie Land. Is dit net n paar van ons wat sien hulle gaan doen dit net weer , op Borg of nie…..
Wat nie genoem word nie, is dat Bartes dié vrou by 'n ontkleedans klub ontmoet het, waar sy 'n ontkleedanseres was. As jy sulke plekke besoek en sulke mense huis toe bring, moet jy mos nou weet jy stel jouself bloot aan gevaar.